Veidlapa 4-2

|  |  |
| --- | --- |
| 27.11.2023.  | Nr.715/4-5.1/B |

###### PAR PUBLISKAS APSPRIEŠANAS UZSĀKŠANU BŪVNIECĪBAS IECEREI “TIRDZNIECĪBAS CENTRS RĪGAS IELA 11B, JELGAVA”

Jelgavas valstspilsētas pašvaldības iestādes “Centrālā pārvalde” Būvvalde (turpmāk – Būvvalde) izskatīja būvniecības ierosinātāja SIA “Sanitex”, reģistrācijas Nr. 40003166842 (turpmāk – Būvniecības ierosinātājs) 2023.gada 9.novembrī Būvniecības informācijas sistēmā (turpmāk – BIS sistēma) (lietas Nr. BIS-BL-673689-12540) iesniegto būvniecības ieceri “Tirdzniecības centrs Rīgas iela 11B, Jelgava” un 2023.gada 22.novembrī pieņēma lēmumu Nr.706/4-5.1/B “Par publiskas apspriešanas nepieciešamību būvniecības iecerei “Tirdzniecības centrs Rīgas iela 11B, Jelgava”, ar kuru nolēma būvniecības iecerei piemērot publiskas apspriešanas procedūru.

Būvniecības ierosinātājs 2023.gada 24.novembrī Jelgavas valstspilsētas pašvaldības Klientu apkalpošanas centrā (reģistrēts ar Nr.5417/2.1-26.1) un 2023.gada 27.novembrī BIS sistēmā (dokumenta numurs BIS-BV-65-2023-1) iesniedzis Ministru kabineta 2014.gada 28.oktobra noteikumu Nr.671 “Būvniecības ieceres publiskas apspriešanas kārtība” (turpmāk – Noteikumi) 10. un 11.punktā noteiktos dokumentus un Paziņojumu par būvniecības ieceres nodošanu publiskajai apspriedei.

Saskaņā ar Noteikumu 12.punktu Būvvalde septiņu darbdienu laikā pēc šo noteikumu 10. punktā minēto dokumentu un šo noteikumu 11.punktā minētās informācijas un materiālu saņemšanas izvērtē būvniecības ierosinātāja iesniegto dokumentu atbilstību šo noteikumu prasībām un pieņem lēmumu par publiskas apspriešanas uzsākšanu. Būvvalde minēto lēmumu publicē pašvaldības mājaslapā internetā un būvniecības informācijas sistēmā, pievienojot šo noteikumu 10. punktā minēto informāciju, kā arī šo noteikumu 11.1. apakšpunktā minēto grafisko materiālu.

Noteikumu 5.punktā noteikts, ka būvvalde būvniecības ieceri nodod publiskai apspriešanai uz laiku, ne mazāku par četrām kalendāra nedēļām no dienas, kad pašvaldības mājaslapā internetā publicēts lēmums par publiskas apspriešanas uzsākšanu.

Izvērtējot iesniegtos dokumentus un saskaņā ar Pašvaldību likuma 4.panta pirmās daļas 16.punktu, Būvniecības likuma 14.panta trešās daļas 1.punktu un piekto daļu, Ministru kabineta 2014.gada 28.oktobra noteikumiem Nr.671 “Būvniecības ieceres publiskas apspriešanas kārtība” 5., 10., 11. un 12.punktu,

**Jelgavas valstspilsētas pašvaldības iestādes “Centrālā pārvalde” Būvvalde NOLEMJ:**

Uzsākt būvniecības ieceres “Tirdzniecības centrs Rīgas iela 11B, Jelgava” publisko apspriešanu no 2023.gada 28.novembra līdz 2023.gada 28.decembrim.

Lēmumu viena mēneša laikā var apstrīdēt Jelgavas valstspilsētas pašvaldības domē, iesniegumu iesniedzot Jelgavas valstspilsētas pašvaldības Klientu apkalpošanas centrā, Lielajā ielā 11, Jelgavā vai elektroniski, nosūtot to uz pašvaldības oficiālo elektronisko adresi (e-adresi) vai e-pasta adresi: pasts@jelgava.lv.

Būvvaldes vadītājs D.Petzāls

Behmane 63005529